Dominique Blake

Dominique Blake (født 15. februar 1987 i Mount Vernon i New York) er en USA-født jamaicansk sprinter.

Hun vokste opp i Kingston på Jamaica, men gikk high school i The Bronx i New York. Hun fikk fullt stipend (scholarship) ved Penn state University, der hun ble NCAA all american og fire ganger Big Ten Champion på 4 x 400 meter.Penn State Athletics - Dominique Blake , besøkt 18. juli 2014.

 Karriere 
I 2010 var hun med på det jamaicanske laget som vant 4 x 400 meter stafett ved CAC-mesterskapet i friidrett. Hun løp sammen med Davita Prendergast, Nikita Tracey og Clora Williams, og de vant med tiden 3:32,31.Mayagüez 2010 - Athletics - JAMAICA, besøkt 15. juni 2013. Hun deltok ved Samveldelekene 2010, der hun ble slått ut i semifinalen på 400 meter, med tiden 54,34 som ga sjetteplass i hennes semifinaleheat. Her deltok hun deltok også på det jamaicanske laget på 4 x 400 meter stafett, men her kom de sist i sitt kvalifiseringsheat, og nådde ikke finalen.

Ved VM i friidrett innendørs 2012 nådde hun semifinalen, men gikk ikke videre til finalen. Tiden hennes i semifinalen ble 53,00, dermed hadde hun best tid av de som ikke nådde finalen.

Hun kom på 6.-plass ved det jamaicanske OL-uttaket for sommer-OL 2012 i London, og ble tatt ut til OL.Daily Times - Mayagüez 2010 - Athletics - Jamaica, besøkt 15. juni 2013. Hun løp ingen av stafettene i OL, men det jamaicanske laget fikk bronse på denne øvelsen, bak USA og Russland.

 Dopingsaker 
I 2006 ble hun utestengt for ni måneder, for bruk av efedrin.Reuters - Dominique Blake gets six year ban for doping , besøkt 15. juni 2013IAAF - Blake Dominique, besøkt 15. juni 2013.

I 2013 ble hun utestengt for seks år, for bruk av metylheksanamin. Denne utestengelsen ble redusert til 4,5 år i mai 2014, slik at hun vil kunne konkurrere igjen i begynnelsen av 2017.The Guardian - Dominique Blake has drug ban reduced from six to four and a half years, besøkt 18. juli 2014.

 Referanser 

 Eksterne lenker 

  Profil hos All-Athletics 
  Profil hos Team Jamaica
  Profil hos Pennsylvania State University 

Kategori:Jamaicanske sprintere
Kategori:Deltakere for Jamaica under Sommer-OL 2012
Kategori:Friidrettsutøvere under Sommer-OL 2012
Kategori:Dopingsaker i friidrett
Kategori:Personer fra Mount Vernon
Kategori:Fødsler i 1987